CELEX: 32001D0671
Language: sk
Date: 2001-08-21 00:00:00
Title: Rozhodnutie Komisie z 21. augusta 2001, ktorým sa vykonáva smernica Rady 89/106/EHS, pokiaľ ide oklasifikáciu z hľadiska prevedenia striech a strešných krytín pre prípad vonkajšieho požiaru (oznámené pod číslom dokumentu C(2001) 2474)Text s významom pre EHP.

Dôležité právne oznámenie

|

32001D0671

Rozhodnutie Komisie z 21. augusta 2001, ktorým sa vykonáva smernica Rady 89/106/EHS, pokiaľ ide oklasifikáciu z hľadiska prevedenia striech a strešných krytín pre prípad vonkajšieho požiaru (oznámené pod číslom dokumentu C(2001) 2474)Text s významom pre EHP.  

Úradný vestník L 235 , 04/09/2001 S. 0020 - 0022 CS.ES Kapitola 13 Zväzok 26 S. 425  - 427 ET.ES Kapitola 13 Zväzok 26 S. 425  - 427 HU.ES Kapitola 13 Zväzok 26 S. 425  - 427 LT.ES Kapitola 13 Zväzok 26 S. 425  - 427 LV.ES Kapitola 13 Zväzok 26 S. 425  - 427 MT.ES Kapitola 13 Zväzok 26 S. 425  - 427 PL.ES Kapitola 13 Zväzok 26 S. 425  - 427 SK.ES Kapitola 13 Zväzok 26 S. 425  - 427 SL.ES Kapitola 13 Zväzok 26 S. 425  - 427

		Rozhodnutie Komisiez 21. augusta 2001,ktorým sa vykonáva smernica Rady 89/106/EHS, pokiaľ ide oklasifikáciu z hľadiska prevedenia striech a strešných krytín pre prípad vonkajšieho požiaru(oznámené pod číslom dokumentu C(2001) 2474)(Text s významom pre EHP)(2001/671/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 20 odsek 2 bod a,keďže:(1) článok 3 odsek 2 smernice 89/106/EHS stanovuje, že každá základná požiadavka môže viesť k stanoveniu tried v interpretačných dokumentoch preto, aby boli zohľadnené rozličné úrovne ochrany stavieb, ktoré môžu prevládať na vnútroštátnej, regionálnej alebo miestnej úrovni. Tieto dokumenty boli zverejnené ako"Oznámenie Komisie týkajúce sa interpretačných dokumentov smernice 89/106/EHS[3];(2) odsek 22 interpretačného dokumentu č. 2 uvádza niekoľko vzájomne súvisiacich opatrení pre splnenie základnej požiadavky "Požiarna bezpečnosť", ktoré sa spoločne podieľajú na definovaní stratégie požiarnej bezpečnosti, ktorá sa môže v členských štátoch rozvíjať rozličnými spôsobmi;(3) odsek 42.1 interpretačného dokumentu č. 2 odôvodňuje potrebu rozličných úrovní základnej požiadavky vo vzťahu k druhu, užívaniu a umiestneniu stavby, k jej priestorovému usporiadaniu a dostupnosti núdzových zariadení;(4) odsek 43.1.2.2 interpretačného dokumentu č. 2 uvádza požiadavky na stavebné výrobky pre strechy vystavené účinkom vonkajšieho požiaru;(5) rozličné úrovne týchto požiadaviek existujúcich v členských štátoch môžu byť vyjadrené systémom tried, ktoré nie sú uvedené v interpretačnom dokumente č. 2;(6) článok 6 odsek 3 smernice 89/106/EHS stanovuje, že členské štáty môžu určiť úrovne prevedenia, ktoré sa budú dodržiavať na ich území len v rámci klasifikácií prijatých na úrovni spoločenstva a len pod podmienkou použitia všetkých tried, určitých tried alebo jednej triedy;(7) v prípade neexistencie samostatnej, plne zosúladenej skúšobnej metódy musí byť klasifikácia použitá v tomto rozhodnutí založená na jednej norme, ktorá obsahuje tri rozdielne skúšobné metódy zodpovedajúce rozličným scenárom požiarnych nebezpečenstiev. Považuje sa to za dočasné riešenie, kým sa nedosiahne úplné zosúladenie vypracovaním plne zosúladenej skúšobnej metódy. Keď sa táto podmienka splní, môže sa toto rozhodnutie zmeniť tak, aby zohľadňovalo novú skúšobnú metódu a s ňou spojené klasifikácie;(8) opatrenia zabezpečené týmto rozhodnutím sú v súlade so stanoviskom Stáleho výboru pre stavebníctvo,PRIJALA TOTO ROZHODNUTIE:Článok 1Týmto sa stanovuje klasifikačný systém spoločenstva predpokladaný v smernici 89/106/EHS v súvislosti s prevedením striech a strešných krytín pre prípad vonkajšieho požiaru.Tento klasifikačný systém je uvedený v pripojenej prílohe.Článok 2Toto rozhodnutie je adresované členským štátom.V Bruseli 21. augusta 2001Za KomisiuErkki Liikanenčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.[3] Ú. v. ES C 62, 28.2.1994, s. 1."--------------------------------------------------PRÍLOHAÚVODPoužije sa správa CEN CR 1187:2001 a jej následne aktualizované verzie. Aktualizovaná verzia musí okrem iného obsahovať nanovo prepracovanú správu CEN, verziu ENV alebo EN tejto normy založenej na výsledkoch/dohodách uzavretých na zvláštnom zasadnutí CEN TC 127 konanom 16. mája 2001.Klasifikácia stanovená v nasledujúcej tabuľke je založená na norme uvedenej v CR 1187:2001. Táto norma obsahuje tri rozdielne skúšobné metódy, ktoré zodpovedajú rozličným požiarnym scenárom. Medzi skúšobnými metódami neexistuje žiadny priamy vzájomný vzťah, a teda ani žiadna všeobecne prijateľná hierarchia klasifikácie.Pri vydávaní predpisov o prevedení striech/strešných krytín pre prípad vonkajšieho požiaru môžu členské štáty zvoliť kombináciu (kombinácie) skúšky/triedy vhodnú (vhodné) pre skutočné požiarne riziko (riziká) na ich území a stanoviť vnútroštátnu hierarchiu klasifikácie medzi rozličnými skúškami/triedami.Rozhodnutím Komisie 2000/553/ES [1] bol stanovený zoznam výrobkov (a/alebo materiálov) pre strešné krytiny, pri ktorých je možné bez potreby skúšania predpokladať, že vyhovujú všetkým požiadavkám na funkčné vlastnosti "prevedenia pre prípad vonkajšieho požiaru", a to za predpokladu, že sú splnené všetky vnútroštátne predpisy pre navrhovanie a vykonávanie stavieb. Pre takéto výrobky/materiály je možné bez potreby skúšania predpokladať, že spadajú do triedy BROOF v nasledujúcej tabuľke.ZNAČKYKlasifikácie podľa troch skúšobných metód sú určené takto:- CR 1187:2001 skúška 1: XROOF(t1), kde t1 = len horenie,- CR 1187:2001 skúška 2: XROOF(t2), kde t2 = horenie + vietor,- CR 1187:2001 skúška 3: XROOF(t3), kde t3 = horenie + vietor + radiácia.TE : kritická doba šírenia vonkajšieho ohňaTp : kritická doba pre prienik ohňaTabuľkaTRIEDY PREVEDENIA STRIECH/STREŠNÝCH KRYTÍN PRE PRÍPAD VONKAJŠIEHO POŽIARU [2]Skúšobná metóda | Trieda | Kritériá klasifikácie |CR1187:2001 skúška 1 | BROOF(t1) | Musia byť splnené všetky tieto podmienky: vonkajšie a vnútorné šírenie ohňa smerom nahor < 0,700 m,vonkajšie a vnútorné šírenie ohňa smerom nadol < 0,600 m,maximálna spálená vonkajšia a vnútorná dĺžka < 0,800 m,žiadny horiaci materiál (kvapky alebo úlomky) padajúci z exponovanej strany,žiadne prenikanie horiacich/žeravých častíc strešnou konštrukciou,žiadny jednotlivý prepálený otvor >2,5 x 10– 5 m2,celkové množstvo všetkých prepálených otvorov < 4,5 x 10– 3 m2,postranné šírenie ohňa nesmie siahať po okraj zóny merania,žiadne vnútorné žeraviace spaľovanie,maximálny okruh šírenia ohňa na plochých strechách, vo vnútri a na vrchnej ploche < 0,200 m. |FROOF(t1) | Žiadne prevedenie nie je stanovené. |CR1187:2001 skúška 2 | BROOF(t2) | Pre obidve skúšobné série pri rýchlosti vetra 2 m/s a 4 m/s: stredná poškodená dĺžka strešnej krytiny a výstuže ≤ 0,550 m,maximálna poškodená dĺžka strešnej krytiny a výstuže ≤ 0,800 m. |FROOF(t2) | Žiadne prevedenie nie je stanovené. |CR1187:2001 skúška 3 | BROOF(t3) | TE ≥ 30 min. a TP ≥ 30 min. |CROOF(t3) | TE ≥ 10 min. a TP ≥ 15 min. |DROOF(t3) | TP > 5 min. |FROOF(t3) | Žiadne prevedenie nie je stanovené. |[1] Ú. v. ES L 235, 19.9.2000, s. 19.[2] Počet tried sa doteraz prehodnocuje a upraví sa hneď, ako budú k dispozícii potrebné informácie.--------------------------------------------------